Eurybia (mytológia)

V gréckej mytológii sa Eurybia (starogr: Εὐρυβία, Εὐρυβίη, vo význame „široká sila"), opisovaná ako „[majúca] v sebe srdce z kameňa",Hésiodos, Teogónia 233–239. bola dcérou Ponta a Gaie.Hésiodos, Teogónia 233–239, Apollodóros, Bibliotheca 1.2.6. Ohavná Kéto bola jej sestrou. Bola manželkou Titana Kria a matkou Astraia, Persesa a Pallasa.Hésiodos, Teogónia 375–377, Apollodóros, Bibliotheca 1.2.2. Ako staršie, relatívne menej významné božstvo zohráva vo väčšine mytológií úlohu predchodkyne iných bohov a zvyčajne v nej nehrá žiadnu úlohu. Kým jej sestra Kéto je bohyňou morských hrôz, Eurybia je bohyňou sily šíreho mora.

 Zdroje 
Eurybia nezohráva v gréckej mytológii žiadnu významnú rolu. Dozvedáme sa o nej od Hésioda, ktorý ju spomína v Teogónii a v diele Bibliotheca, ktoré je prisudzované Apollodórovi. 

 V modernej dobe 
Názov Eurybia nesie druh rastlín z čeľade astrovité, podčeľade astrovaté (Asteroideae), druh Eurybia. Rozšírené sú prevažne v Severnej Amerike. Medzi zástupcov druhu patria napríklad: Eurybia divaricata, Eurybia macrophylla, Eurybia radula.

Eurybia je druhové meno motýľa z rodu, ktorý sa vyskytuje od Mexika po Bolíviu. Riodinidae je čeľaď, ktorej charakteristickým znakom sú malé škvrny pripomínajúce kov, ktoré sa nachádzajú na ich krídlach. 

MSC Euribia je moderná výletná loď pomenovaná po bohyni. Postavená bola v roku 2023, jej hrubá tonáž (BRT) je 183 500 BRT, dĺžka 331 metrov. Poskytuje 2419 kajút pre 6327 cestujúcich a 1700 členov posádky.

 Rodostrom 

 Referencie 

 Zdroj 

Kategória:Grécki bohovia
Kategória:Titani
Kategória:Bohyne vôd, morí a riek